Уведомленията, посочени в настоящия член, се извършват в съответствие с Регламент (ЕО) No 792/2009.
 4. Уведомлението, посочено в член 20, параграф 1 от Регламент (ЕС) No 229/2013, се извършва също така в съответствие с Регламент (ЕО) No 792/2009.
 Член 31
 Доклад
 1. Докладът, предвиден в член 20, параграф 2 от Регламент (ЕС) No 229/2013, съдържа inter alia:
 а)
 всички съществени промени в социално-икономическата и селскостопанската среда;
 б)
 обобщение на наличните физически и финансови данни по изпълнението на всяка мярка, придружено от анализ на данните, и, когато е необходимо, от представяне и анализ на сектора, за който се отнася мярката;
 в)
 напредъка по мерките и приоритетите по отношение на специфичните и общите цели към датата на представяне на доклада, като се използват количествено измерими показатели;
 г)
 кратък отчет на по-основните проблеми, срещнати в хода на управлението и прилагането на мерките, включително заключенията от анализа, посочен в член 19, параграф 3 от настоящия регламент;
 д)
 преглед на резултатите по всички мерки, като се вземат предвид реципрочните им връзки;
 е)
 за специфичния режим на снабдяване:
 i)
 данни и анализ, свързани с ценовите тенденции и начина, по който предоставеното предимство бе прехвърлено към крайния потребител, както и предприетите мерки и извършените проверки, с които се гарантира, че то бе прехвърлено към крайния потребител в съответствие с член 4 от настоящия регламент;
 ii)
 като се вземе предвид другата налична помощ — анализ на пропорционалността на помощта по отношение на допълнителните разходи за транспорт до малките острови и прилаганите цени, а в случаите на продукти, предназначени за преработка и като производствени суровини за селското стопанство — допълнителните разходи поради островния характер и отдалеченото местоположение;
 а)
 посочване, на базата на обективни показанели, доколко са постигнати целите на всяка от мерките, които се съдържат в програмата;
 б)
 данни за годишния баланс на снабдяване на малките острови от гледна точка на, inter alia, консумацията, развитието на отделните видове добитък, производството и търговията;
 в)
 данни за сумите, действително отпускани за изпълнението на мерките по програмата на базата на определените от Гърция критерии, като броя на допустимите производители, броя на обхванатите от плащането животни, допустимата площ или броя на съответните стопанства;
 г)
 информация за финансовото изпълнение на всяка мярка по програмата;
 д)
 статистически данни за проверките, извършени от компетентните органи, и евентуално наложените санкции;
 е)
 бележките на Гърция по изпълнението на програмата.;
 ж)
 годишните данни за показателите за изпълнение, посочени в член 29 от настоящия регламент.
 2. Докладът, посочен в параграф 1, се представя на Комисията в съответствие с Регламент (ЕО) No 792/2009.
 Член 32
 Изменения в програмата
 1. Измененията на програмата за подкрепа, посочена в глава II от Регламент (ЕС) No 229/2013, се представят на Комисията за одобрение и се обосновават надлежно, като по-специално се посочва следното:
 а)
 причините за евентуални проблеми по прилагането, оправдаващи изменението в програмата;
 б)
 очакваните последици от изменението;
 в)
 последиците по отношение на финансирането и контрола на задълженията.
 Освен в случаите на непреодолима сила или извънредни обстоятелства Гърция представя предложения за изменения в програмата само веднъж всяка календарна година. Тези предложения за изменения трябва да